**Brayden Burke** (s. 1. tammikuuta 1997 Edmonton, Alberta, Kanada) on kanadalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan vasen laitahyökkääjä, mutta Burke osaa pelata myös keskellä.

Ura
---

### Junioriura

Burke oli kaudella 2011–2012 CAC Canadiansin U15-joukkueen paras pistemies ja syöttäjä tehoilla 23+40=63, joilla hän sijoittui koko AMBHL-juniorisarjan pistepörssissä viidenneksi. Red Deer Rebels varasi Burken 145. pelaajana WHL:n varaustilaisuudessa 2012. Kaudella 2013–2014 hän oli CAC Canadiansin U18-joukkueen paras pistemies ja syöttäjä tehoilla 19+28=47, joilla Burke sijoittui AMHL:n pistepörssissä neljänneksi. Burke debytoi samalla kaudella myös Rebelsin WHL-joukkueessa, jossa hän pelasi kaksi runkosarjaottelua. Kaudella 2014–2015 Burke ehti pelata siellä yhden ottelun, kunnes joulukuussa 2014 seura kauppasi hänet ja puolustaja Devan Fafardin Lethbridge Hurricanesiin vaihdossa hyökkääjä Riley Sheeniin ja kesän 2017 viidennen kierroksen varausvuoroon. Burke teki loppukaudella 41 runkosarjaottelussa tehot 8+26=34.

Kaudella 2015–2016 Burke oli Lethbridge Hurricanesin paras pistemies tehoilla 27+82=109, joilla hän jakoi koko WHL:n syöttöpörssin voiton Regina Patsin Adam Brooksin kanssa sekä sijoittui pistepörssissä kolmanneksi edellään vain Brooks ja Moose Jaw Warriorsin Dryden Hunt. Burke voitti myös Hurricanesin sisäisen tehotilaston lukemalla +36. Hänet valittiin kauden päätteeksi WHL:n itäisen konferenssin toiseen tähdistökentälliseen. Kesällä 2016 NHL-varaamaton Burke osallistui Calgary Flamesin kehitysleirille. Hän osallistui samana syksynä myös seuran harjoitusleirille. Kesken kauden 2016–2017, marraskuussa 2016 Hurricanes kauppasi Burken Moose Jaw Warriorsiin vaihdossa hyökkääjä Ryan Boweniin, kesän 2017 toisen kierroksen varausvuoroon ja kesän 2019 ehdolliseen toisen kierroksen varausvuoroon.

Kaudella 2017–2018 Burke oli Moose Jaw Warriorsin toiseksi paras pistemies Jayden Halbgewachsin jälkeen. Hän sijoittui koko WHL:n syöttöpörssissä toiseksi edellään vain Swift Current Broncosin Aleksi Heponiemi sekä pistepörssissä neljänneksi. Seitsemännessä neljännesvälieräottelussa 4. huhtikuuta 2018 Prince Albert Raidersia vastaan Burke teki Warriorsin 5–4-voittomaalin ylivoimalla 3.50 minuuttia ennen varsinaisen peliajan päättymistä. Hänen osumansa ratkaisi joukkueelle puolivälieräpaikan. Burke teki ottelussa myös kaksi syöttöpistettä ja hänet valittiin ottelun ykköstähdeksi. Burke valittiin kauden päätteeksi WHL:n itäisen konferenssin toiseen tähdistökentälliseen.

### Ammattilaisura

Maaliskuussa 2018 Burke teki kolmivuotisen NHL-tulokassopimuksen Arizona Coyotesin kanssa. Huhtikuussa hän siirtyi amatööritryout-sopimuksella AHL-joukkue Tucson Roadrunnersiin, jossa Burke pelasi loppukaudella 2017–2018 kaksi runkosarjaottelua ilman tehopisteitä. Kauden 2018–2019 hän pelasi siellä kokonaan tehden varsinaisen tulokaskautensa aikana 67 runkosarjaottelussa tehot 13+20=33. Kaudella 2019–2020 Burke pelasi AHL:ssä 51 runkosarjaottelua tehopistein 21+31=52, joilla hän johti joukkueen sisäistä piste- ja maalipörssiä sekä oli liigan pistepörssissä kahdeksantena, kunnes koronaviruspandemia päätti kauden maaliskuussa 2020. Joulukuussa 2019 Coyotes nosti Burken NHL-joukkueensa vahvuuteen, mutta ennen ensimmäistäkään pelattua ottelua hänet lähetettiin kolme päivää myöhemmin takaisin farmiin. Heinäkuussa 2020 Coyotes nimesi Burken myös pudotuspelikokoonpanoonsa, mutta hän ei kuitenkaan pelannut siellä otteluakaan. Myös kauden 2020–2021 Burke pelasi kokonaan Roadrunnersissa.

Heinäkuussa 2021 Arizona Coyotes kauppasi Burken ja hyökkääjä Tyler Steenbergenin Los Angeles Kingsiin vaihdossa puolustaja Cole Hultsiin ja hyökkääjä Boko Imamaan. Elokuussa hän teki seuran kanssa vuoden mittaisen, kaksisuuntaisen ja 750 000 dollarin arvoisen jatkosopimuksen. Lokakuussa Kings asetti Burken harjoitusleirin päätteeksi siirtolistalle. Koska mikään toinen NHL-seura ei napannut häntä vuorokauden kuluessa, Burke lähetettiin AHL-joukkue Ontario Reignin vahvuuteen. Hän pelasi siellä kokonaan alkukauden 2021–2022, kunnes maaliskuussa 2022 Kings kauppasi Burken Nashville Predatorsiin vaihdossa puolustaja Frédéric Allardiin. Hän pelasi loppukauden farmijoukkue Milwaukee Admiralsissa, jonka paras maalintekijä Burke oli pudotuspeleissä neljällä osumallaan Cole Schneiderin ja Jimmy Huntingtonin kanssa.

Burke oli loukkaantumisen vuoksi sivussa koko alkukauden 2022–2023, kunnes kuntouduttuaan hän teki tammikuussa 2023 ammattilaistryout-sopimuksen AHL-joukkue Manitoba Moosen kanssa. Burke pelasi siellä kymmenen ottelua, kunnes helmikuussa hänen koejaksonsa uutisoitiin päättyneeksi. Seuraavana päivänä Burken tiedotettiin siirtyvän loppukauden kattavalla sopimuksella Sveitsin toiseksi korkeimmalle sarjatasolle Swiss Leaguen EHC Vispiin.

Kaudeksi 2023–2024 Burke siirtyi vuoden mittaisella sopimuksella SM-liigajoukkue Rauman Lukkoon.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2013–2014 | Red Deer Rebels | WHL | 2 | 0 | 0 | 0 | 2 | – | – | – | – | – |
| 2014–2015 | Red Deer Rebels | WHL | 1 | 0 | 0 | 0 | 0 | – | – | – | – | – |
|  | Lethbridge Hurricanes | WHL | 41 | 8 | 26 | 34 | 14 | – | – | – | – | – |
| 2015–2016 | Lethbridge Hurricanes | WHL | 72 | 27 | 82 | 109 | 44 | 5 | 2 | 2 | 4 | 0 | Kakkostähdistö |
| 2016–2017 | Lethbridge Hurricanes | WHL | 15 | 4 | 19 | 23 | 10 | – | – | – | – | – |
|  | Moose Jaw Warriors | WHL | 46 | 15 | 44 | 59 | 26 | 7 | 2 | 3 | 5 | 6 |
| 2017–2018 | Moose Jaw Warriors | WHL | 61 | 31 | 82 | 113 | 45 | 14 | 9 | 12 | 21 | 16 | Kakkostähdistö |
|  | Tucson Roadrunners | AHL | – | – | – | – | – | 2 | 0 | 0 | 0 | 0 |
| 2018–2019 | Tucson Roadrunners | AHL | 67 | 13 | 20 | 33 | 24 | – | – | – | – | – |
| 2019–2020 | Tucson Roadrunners | AHL | 51 | 21 | 31 | 52 | 34 | – | – | – | – | – |
| 2020–2021 | Tucson Roadrunners | AHL | 28 | 1 | 13 | 14 | 16 | 1 | 0 | 0 | 0 | 0 |
| 2021–2022 | Ontario Reign | AHL | 31 | 6 | 11 | 17 | 18 | – | – | – | – | – |
|  | Milwaukee Admirals | AHL | 15 | 1 | 12 | 13 | 4 | 9 | 4 | 3 | 7 | 2 |
| 2022–2023 | Manitoba Moose | AHL | 10 | 2 | 4 | 6 | 4 | – | – | – | – | – |
|  | EHC Visp | SL | – | – | – | – | – | 5 | 1 | 1 | 2 | 0 |
| 6 kautta | yhteensä | AHL | 202 | 44 | 91 | 135 | 100 | 12 | 4 | 3 | 7 | 2 |
| 1 kausi | yhteensä | SL | – | – | – | – | – | 5 | 1 | 1 | 2 | 0 |

Lähteet
-------

* Brayden Burke The Internet Hockey Databasessa (englanniksi)
* Brayden Burke Eurohockey-sivustolla (englanniksi)
* Brayden Burke *Elite Prospects*. Everysport Media Group AB.  (englanniksi)

### Viitteet

1. ↑  Brayden Burke The Internet Hockey Databasessa (englanniksi)
2. 1 2 3 4 5 6  Brayden Burke *Elite Prospects*. Everysport Media Group AB.  (englanniksi)
3. ↑  Elite Prospects - AMBHL Stats 2011-2012 *eliteprospects.com*. Everysport Media Group AB. Viitattu 14.8.2023. (englanniksi)
4. ↑  Elite Prospects - AMHL Stats 2013-2014 *eliteprospects.com*. Everysport Media Group AB. Viitattu 14.8.2023. (englanniksi)
5. ↑  Rebels And Hurricanes Swing Deal *chl.ca*.  1.12.2014. RED DEER, AB:  Canadian Hockey League. Viitattu 14.8.2023. (englanniksi)
6. ↑  Elite Prospects - WHL Stats 2015-2016 *eliteprospects.com*. Everysport Media Group AB. Viitattu 14.8.2023. (englanniksi)
7. ↑  Elite Prospects - Lethbridge Hurricanes *eliteprospects.com*. Everysport Media Group AB. Viitattu 14.8.2023. (englanniksi)
8. ↑  Flames development camp roster and schedule *nhl.com/flames*.  1.7.2016. CALGARY, AB:  Calgary Flames. Viitattu 14.8.2023. (englanniksi)
9. ↑  Flames open training camp on Thursday *nhl.com/flames*.  22.9.2016. CALGARY, AB:  Calgary Flames. Viitattu 14.8.2023. (englanniksi)
10. ↑  Rocca, Taylor: Warriors acquire Burke from Hurricanes *chl.ca*.  8.11.2016. RED DEER, AB:  Canadian Hockey League. Viitattu 14.8.2023. (englanniksi)
11. ↑  Elite Prospects - WHL Stats 2017-2018 *eliteprospects.com*. Everysport Media Group AB. Viitattu 14.8.2023. (englanniksi)
12. ↑  Prince Albert Raiders at Moose Jaw Warriors - Tuesday, April 3, 2018 *whl.ca*.  4.4.2018. Canadian Hockey League. Viitattu 14.8.2023. (englanniksi)
13. ↑  Coyotes Sign Burke to Entry-Level Contract *nhl.com/coyotes*.  1.3.2018. GLENDALE, ARIZONA:  Arizona Coyotes. Viitattu 14.8.2023. (englanniksi)
14. ↑  Elite Prospects - AHL Stats 2019-2020 *eliteprospects.com*. Everysport Media Group AB. Viitattu 14.8.2023. (englanniksi)
15. ↑  Coyotes Recall Burke from Tucson *nhl.com/coyotes*.  13.12.2019. GLENDALE, ARIZONA:  Arizona Coyotes. Viitattu 14.8.2023. (englanniksi)
16. ↑  Coyotes Assign Burke to Tucson *nhl.com/coyotes*.  16.12.2019. GLENDALE, ARIZONA:  Arizona Coyotes. Viitattu 14.8.2023. (englanniksi)
17. ↑  Morin, Richard: Coyotes finalize roster before heading to Edmonton *eu.azcentral.com*.  25.7.2020. Gannett Co. Inc. Viitattu 14.8.2023. (englanniksi)
18. ↑  LA Kings Acquire Brayden Burke and Tyler Steenbergen from Coyotes *nhl.com/kings*.  24.7.2021. Los Angeles Kings. Viitattu 14.8.2023. (englanniksi)
19. ↑  LA Kings Sign Forward Brayden Burke to a One-Year Contract Extension *nhl.com/kings*.  1.8.2021. Los Angeles Kings. Viitattu 14.8.2023. (englanniksi)
20. 1 2  Brayden Burke Stats, Profile, Bio, Analysis and More *sportsforecaster.com*. XML Team Solutions, LLC. Viitattu 14.8.2023. (englanniksi)
21. ↑  Predators Acquire Brayden Burke from Los Angeles *nhl.com/kings*.  21.3.2022. Nashville, Tenn.:  Nashville Predators. Viitattu 14.8.2023. (englanniksi)
22. ↑  Elite Prospects - Milwaukee Admirals *eliteprospects.com*. Everysport Media Group AB. Viitattu 14.8.2023. (englanniksi)
23. ↑  Moose Release Brayden Burke from Tryout *oursportscentral.com*.  7.2.2023. WINNIPEG:  OurSports Central. Viitattu 14.8.2023. (englanniksi)
24. ↑  Visp verpflichtet Chris Dodero & Brayden Burke *ehc-visp.ch*.  8.2.2023. EHC Visp Sport AG. Viitattu 14.8.2023. (saksaksi)
25. ↑  Puolustaja Josh Brook ja hyökkääjä Brayden Burke Lukkoon vuoden sopimuksilla! *raumanlukko.fi*.  26.5.2023. Rauman Lukko Oy. Viitattu 14.8.2023.

Lukko – SM-liiga
9 Stenqvist |
11 Reunanen |
15 Tiihonen |
16 Ylitalo |
17 Pa. Westerholm |
19 Järvenpää |
20 Nyman |
24 Krannila |
27 Po. Westerholm |
29 Suni |
30 Salonen |
34 Harvey |
38 Almari |
39 Tieksola |
41 Burke |
42 Abt |
48 Ikonen |
51 Korkka |
57 Brook |
60 Lebedeff |
62 Mattila (**C**) |
64 Kainulainen |
71 Ervasti |
72 Piipponen (**A**) |
82 Tolppola |
92 Repo (**A**) |
93 Nieminen |
97 Fontaine  

Valmentajat Lämsä – Kauvosaari – Hämäläinen – Vuorio – Hakkarainen – Pasanen – Kuosmanen